Ella tekna teg sum lim og stuðla við 200 kr. árliga. Tekna teg sum lim við at skriva til berin @ berin. fo 28-09-2018 Við gravir sum tína, Má hugtakið eingil verða føtt! Hon greiddi frá endamálinum við Beranum og hetta tá børn missa ein av sínum nærmastu. Nakrar fáar dagar aftaná jarðaferðina koyrdi eg ein biltúr. Yngsta dótturin (5 tá) sat aftanfyri. Spældi ein tristan sang í anlegginum. Vit mistu okkara elskaðu Barbaru 20 nov 2016. Hon var fullborin og konan lá á føðideildini vegna ov høgt blóðtrýst. Hevði tað fínt, vitjaðu hana leygarkvøld. Um náttina fekk konan sterka pínu. Hjartaljóðið var ov veikt og avgjørt bleiv at taka barnið út við akkuttum keisaraskurðið. Tey arbeiddu leingi, fingu hjarta at sláa og blóðið at ilta. Vit gjørdu tað longu 2 mðr aftaná missin. Man gongur og hugsar: Er hetta er nakað fyri okkum? Skal man virkuliga sita og fortelja um sínar kenslur fyri fremmandafólkið? Minnist hvussu móður man var eftir fyrsta fundin. Men tað hjálpti at seta orð á og hoyra hvat hini høvdu uppá hjarta. Man líkasum lessar av og tey eru ílatin at lurtað, sjálvt um støðurnar hjá pørunum ikki vóru eins. Tað hjálpir verðuliga. Vóru til stuðulskonsert í vár. Sat við tárum í eygunum til tíðir, men var hugnaligt og gevandi. Konan gekk heima í 10 mðr, til skúlabyrjan árið eftir. Tað var gott fyri meg, og eisini tiltrongt fyri konuna at ganga heima. Fekk tíð at koma seg og ikki minst taka sær av børnunum. Nú hava vit vant okkum við støðuna. Ja onkuntíð heldur man, at man syrgir ov lítið. Men hetta verður ein fylgisveinur, restina av okkara foldarlívið. So stóra uppgávan var at taka okkum av hinum. Hava havt tey við í øllum viðurskiftunum. Verið púra opin um alt. Og tá er tað komið fyri at man sigur 5. Ikki altíð at man tímir at seta tey í eina keðiliga støðu. Vælvitandi um, at hetta ikki er rætt. Og sárið støkkur upp at bløðað aftur. Men tá bleiv tað mestsum tagt burtur. Men tað bleiv ikki burtur av teirri grund. Og er við til at framleiða 100 tals ósvaraðar spurningar. Ja man nevnir ikki viðkomandi, nokk fyri at spara foreldrini. Hóast vit hava mist okkara barn, so er lívið í okkara familju ikki uttan gleðið og eydnu. Sjálvt um sorgin av at missa ein av okkara kæru, fer at fylgja okkum avvarandi restina av okkara foldarlívið. Steinbjørn B. Jacobsen sáli eigur yvurskriftina í erva og yrkingina niðanfyri. Skaldskapur hevur verið mær til stóran ugga. Sólin og verðin fóru víðari. Vit tøttla varliga aftaná.